ຊຸກຍູ້ການພົວພັນຮ່ວມມືລະຫວ່າງຫວຽດນາມແລະອິດສະຣາແອນກວ່າອີກ
ທ່ານນາຍົກລັດຖະມົນຕີ ຫງວຽນຊວນຟຸກ (ຢືນຢູ່ກາງ)
ທ່ານນາງເອກອັກຄະລັດຖະທູດອິດສະຣາແອນ Meirav Eilon Shahar (ຢືນຢູ່ເບື້ອງຊ້າຍ)
(ພາບ: TTXVN)
ຕອນບ່າຍວັນທີ 13/02, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານນາງເອກອັກຄະລັດຖະທູດອິດສະຣາແອນ ປະຈຳຫວຽດນາມ Meirav Eilon Shahar. ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ, ໃນໄລຍະຈະມາເຖິງ ການພົວພັນຮ່ວມມືລະຫວ່າງ 2 ຝ່າຍຈະໄດ້ຮັບການຍູ້ແຮງ ແລະ ພັດທະນາຢ່າງດີງາມກວ່າ. ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າ, ອິດສະຣາແອນ ຈະຮັບຮອງຫວຽດນາມ ມີພື້ນຖານເສດຖະກິດການຕະຫຼາດຢ່າງຄົບຖ້ວນໂດຍໄວ; ເຫັນດີເປັນເອກະສັນໂດຍຖືວ່າ, ຄວາມສາມາດບົມຊ້ອນພັດທະນາການພົວພັນລະຫວ່າງ 2 ປະເທດຍັງໃຫຍ່ຫຼວງຢູ່. ຕີລາຄາສູງບັນດາໂຄງການຂອງອິດສະຣາແອນ ພວມຜັນຂະຫຍາຍຢູ່ຫວຽດນາມ, ທ່ານນາຍົກລັດຖະມົນຕີສະເໜີໃຫ້ສະຖານທູດອິດສະຣາແອນ ທີ່ເພີ່ມທະວີການສົມທົບກັບກະຊວງການຕ່າງປະເທດຫວຽດນາມ ເພື່ອເປີດກວ້າງບັນດາການເຄື່ອນໄຫວຮ່ວມມື. ຫວຽດນາມ ຊົມເຊີຍບັນດາວິສາຫະກິດອິດສະຣາແອນ ທີ່ມາລົງທຶນ, ດຳເນີນທຸລະກິດຢູ່ຫວຽດນາມ… ທ່ານນາຍົກລັດຖະມົນຕີກໍ່ປາດຖະໜາວ່າ ອິດສະຣາແອນ ຈະໜູນຊ່ວຍຫວຽດນາມ ຊຸກຍູ້ການຮ່ວມມືໃນບັນດາຂົງເຂດເຊິ່ງປະເທດນີ້ມີທ່າແຮງຄື: ຄວາມປອດໄພທາງເຄືອຂ່າຍອີນເຕີແນັດ, ກະສິກຳ, ແຮງງານ, ການປ້ອງກັນຊາດ.
ທ່ານນາງເອກອັກຄະລັດຖະທູດອິດສະຣາແອນ Meirav Eilon Shahar ຖືວ່າ, 2 ປະເທດໄດ້ຜ່ານການເຈລະຈາສັນຍາການຄ້າເສລີ 2 ຄັ້ງ, ຫວັງວ່າຈະສຳເລັດໂດຍໄວເພື່ອລົງນາມ, ເປີດແງ່ຫວັງໃໝ່ໃນການພົວພັນລະຫວ່າງ 2 ຝ່າຍ. ທ່ານເອກອັກຄະລັດຖະທູດ Meirav Eilon Shahar ຖືວ່າ, ເຫດການປະທານາທິບໍດີອິດສະຣາແອນ ຈະມາຢ້ຽມຢາມຫວຽດນາມ ຢ່າງເປັນທາກງານ ໃນໄລຍະຈະມາເຖິງ ຈະເປີດບັນດາກາລະໂອກາດ, ແງ່ຫວັງຮ່ວມມືໃໝ່ຫຼາຍຢ່າງລະຫວ່າງ 2 ປະເທດ.
(ແຫຼ່ງຄັດຈາກ VOV)